Nr. L 41/20 De Europæiske Fællesskabers Tidende 12. 2. 94 RÅDETS FORORDNING (EF) Nr. 318/94 af 7. februar 1994 om ophævelse af forordning (EF) nr. 317/94 om tilbagekaldelse af toldindrøm- melser i overensstemmelse med artikel 23, stk. 2, og artikel 27, stk. 3, litra a), i frihandelsoverenskomsten mellem Det Europæiske Fællesskab og Østrig (Grundig Austria GmbH) 'RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : I frihandelsoverenskomsten mellem Det Europæiske Økonomiske Fællesskab og Republikken Østrig, der blev undertegnet i Bruxelles den 22. juli 1972 ()), fastsættes det i artikel 23, stk. 1, nr. iii), at enhver offentlig støtte, som påvirker samhandelen mellem Fællesskabet og Østrig og således fordrejer eller truer med at fordreje konkurrence- vilkårene ved at begunstige visse virksomheder eller visse produktioner, er uforenelig med, at overenskomsten kan fungere på rette måde, og i artikel 27, at såfremt Den Blandede Komité ikke er nået til enighed inden for en frist på tre måneder efter dagen for sagens indbringelse, kan den anden kontraherende part vedtage de beskyttel- sesforanstaltninger, den anser for nødvendige for at afhjælpe de alvorlige vanskeligheder, den omhandlede praksis medfører, herunder tilbagekalde toldindrømmel- ser; ved forordning (EF) nr. 317/94 (?) genindførte Rådet en told på 14 % for fjernsynsapparater fremstillet af Grundig Austria GmbH for at afhjælpe den fordrejning af konkur- rencen og påvirkning af samhandelen mellem Fælles- skabet og Østrig, der blev forårsaget af den støtte, som byrådet i Wien i maj 1991 og juni 1992 ydede til investe- ringer i den fabrik, som fremstillede disse apparater ; den 21. december 1993 blev Kommissionen underrettet om, at Grundig Austria GmbH havde tilbagebetalt et beløb på i alt 67 mio. øsch. til bystyret i Wien svarende til den del af støtten, der blev anset for at være uforenelig med artikel 23 i frihandelsoverenskomsten ; efter denne tilbagebetaling vil den omhandlede støtte ikke længere fordreje konkutrencen og påvirke samhan- delen i strid med overenskomsten — UDSTEDT FØLGENDE FORORDNING : Artikel 1 Forordning (EF) nr. 317/94 ophæves med virkning fra dagen for dens offentliggørelse. Artikel 2 Denne forordning træder i kraft på dagen for offentliggø- "relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 7. februar 1994. () EFT nr. L 300 af 31. 12. 1972, s. 2. () Se side 18 i denne Tidende. På Rådets vegne Th. PANGALOS Formand